MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Tere tulemast vaatama saadet "Märtrite hääl"!
Hiina on aasta aastalt tugevdanud oma haaret
koguduste ja kristlaste suhtes.
Sellest hoolimata Hiina kogudused kasvavad
ja evangeelium läheb edasi.
Peale Apostlite tegude aega
on Hiinas nähtud kristlaskonna suurimat ärkamist.
Kuidas on kommunistlik Hiina sellele reageerinud?
Hiina olukorra üle arutleme täna koos Antero Kulonpääga
ja Hannu Lahtineniga.
Mina aga olen Sari Palomäki.
Tere tulemast saatesse
Märtrite Hääle juhatusest Antero Kulonpää. - Tänan!
Ja Märtrite Hääle tegevjuht Hannu Lahtinen.
Tänan Sari!
Me tänaseks teemaks on Hiina ja sealsed tagakiusatud kristlased.
Hiinas võimul olev kommunistlik võim nõuab täit alistumist,
mistõttu plahvatuslikult kasvavad kristlikud kogudused
tunduvad olevat neile ohuks
ja seetõttu püütakse neid ka vaigistada.
Kristlaste tagakiusu osas on olnud nii kergemaid kui hullemaid aegu.
Hannu, mil viisil on Hiina kristlaste olukord
viimastel aegadel muutunud?
Kui mõelda Hiina olukorrale kasvõi 1960'ndatel,
mil Hiinas toimus suur kultuuriline revolutsioon,
mille eestvedaja Mao Zedong suri 1976. aastal,
siis sellest ajast alates on Hiinas valitsenud tohutu terror ja hävitustöö,
mille käigus on püütud luua uut sotsialistilikku inimest.
Vanad tõekspidamised ja võimud ei käinud sellega enam kokku.
Seal olid sellised hüüdlaused nagu: "Pikka iga punasele terrorile!"
või "Kõigi kaelad murtakse, kes seisvad vastu Mao Zedongile."
Nii pidid paljud kristlased alustama põrandaaluse tegevusega.
Mao Zedong'i abikaasa ütles tol ajal välismaa reporteritele:
"Hiinas ei ole enam mingit ristiusku!
See kuulub ajaloo varaaitadesse ja muuseumitesse.
See on surnud ja maha maetud."
Nii muidugi ei läinud.
Mao Zedong'i naine on tänaseks juba lahkunud,
aga Jeesuse Kristuse nime kuulutatakse üle kogu Hiina.
Seal toimub läbi aegade suurim ja võimsaim kristlik ärkamine.
Kui kultuurirevolutsiooni ajal elas Hiinas umbes miljon kristlast,
siis täna on neid seal umbes 130 miljonit.
Vaatamata raskele tagakiusule pole suudetud kristlust peatada
ja tundub, et tagakius on andnud koguduste kasvule hoogu juurdegi.
Nii on tegu täiesti hämmastava looga.
Mao Zedong'i koht on Hiinas endiselt vankumatu.
Tema suur pilt ilutseb jätkuvalt Taevase Rahu väljakul.
Praegune Hiina president Xi Jinping
on lasknud ka enda ümber tekkida isikukultuse,
püüdes jätta Hiinast maailmale head kuvandit.
Mäletan isegi, kui ta tuli pandadega,
sest Hiina ajab nö panda poliitikat, täis naeratusi ja muud positiivset.
Muidugi on Hiinas ka palju head juhtunud.
Mitte kõik pole negatiivne.
Seal on toimunud suur majanduskasv ja Hiinast on saanud tugev suurriik,
kes on ulatunud ka kosmoseni välja.
Samas aga varjatakse täiega inimõiguste rikkumisi.
Maailm on kuulnud moslemite vastasest rõhumisest
või sellest, kuidas Hong Kongis heideti vangi
deomokraatia eest meelt avaldajad.
See oli täiesti šokeeriv lugu.
Samas, jälgides pidevalt meediat, olen imestanud selle üle,
miks kristlaste vastu tehtud väärtegudest nii vähe räägitakse.
Tõsi, olen lugenud ÜRO Rahvusvahelise Usuasjade komisjoni
raportit, kus öeldakse, et nad pööravad tähelepanu sellele,
kuidas Hiinas hävitatakse
katolike ja protestantlike kirikute riste ja hooneid
ja muid sarnaseid asju, mida tehakse.
Kuid tõsi ta on,
et kristlaste tagakius on käinud kui lainetena.
On olnud aegu, kus tegu on olnud hiiglainetega
ja siis on olnud aegu, mis on olnud kergemad.
Viimastel aegadel aga on tõusnud esile see,
et kuna seal on digitehnikaga jõutud väga kaugele,
siis Hiinas on u 170 miljonit näotuvastus kaamerat,
mille abil määratakse inimeste tegevusele punkte.
Kui teed riigi meelest valesid asju, saad miinuspunkte
ja ei saa seetõttu lapsi kooli saata, ise tööl käia või reisida.
Tõeliselt tõsise miinuse saad aga siis kirja,
kui käid koguduses.
Nii et selliseid asju tehakse seal.
Kui mõelda Hiinas olevatele
ametlikult tunnustatud kolmele kirikule,
kellele on antud kõige enam vabadust,
siis nüüd püütakse nendegi tegevust piirata,
mis on midagi uut.
Mis aga puutub mitteametlikesse kodukogudustesse,
kelle mõju on kõige suurem,
siis neilgi on olnud paremaid aegu.
Kuid praegusel koroona ajal tundub,
et kõiki kirikuid koos püütakse vaigistada
ja tagakius Hiinas on läinud väga tugevaks.
Jumal on pannud Hiina väga paljude inimeste südamele.
Ta on andnud ka misjonikutse,
mispeale paljud on sinna läinud ka misjonärideks.
Antero, sama juhtus ka sinu ja su naisega.
Jumal kutsus teid Hiinasse.
Mis siis sai?
No esimest kutset kogesin juba 6-aastaselt,
kui Jeesus kutsus mind ennast järgima
ja see on kindlasti kõige tähtsam kutse mu elus.
Kuid 60'ndatel sain nii mina kui mu naine Anne
isikliku kutse Jumalalt minna kord Hiinasse misjonitööle.
See Hiinasse misjonitööle minek
tõusis ikka väga tugevalt me südameisse.
Mäletan veel, kuidas keegi ütles väga rõhutatult,
et see sünnib ikka enne Jeesuse teist tulemist.
Mõni võinuks ju selle peale solvuda, aga me kandsime seda oma südames
Ostsime endale ühest Hiina poest ühe erilise lambi,
mis meenutaks meile Hiinat.
Ka tellisime endale koju ühe Hiina ajakirja.
Mitte, et me selle ideoloogiast oleksime huvitunud,
aga selle piltidel kuvatud inimesed olid huvitavad.
Isegi, et tegu oli ilustatud piltidega Hiinast,
siis need rääkisid meile sellest, et seal on inimesi,
kes lisaks juba olemasolevale vajavad veel midagi.
Aeg läks ja 80'ndate lõpu poole tuli esile üks uus etapp.
Me koguduses oli üks inimene,
kes oli samuti saanud Jumala kutse Hiinasse.
Me enda kogudus ja veel üks kogudus tulid sellega kaasa
ja nii algas me koguduses 1989. aastal
üks nö Hiina etapp.
Saatsime ühe oma esindaja Taiwani ja sealt hakkasid asjad liikuma.
Mu naine Anne oli me kontaktisikuks koguduses,
kelle kaudu käis kogu kirjavahetus.
Jagasime kõigest ka kogudusega, kes oli sellest suures vaimustuses.
Suurem projekt aga käivitus 2000. aastal,
kui tegutsesime rohkesti laste seas.
See oli väga eriline aeg,
kui saime õpetada välja pühapäevakooli õpetajaid,
kelle kaudu lapsed said kuulda
parimast Päästjast ja Karjasest - Jeesusest Kristusest.
Nii olime pigem läkitajad ja mitte läkitatud.
Nii et misjonitööd võib ka sellisel moel teha
ja see on sama väärtuslik, kui mis iganes muu misjonitöö.
Kuid samas oled sa ka külastanud mõnda Hiina põrandaalust kogudust.
Milline kogemus seeoli?
Me käisime Hiinas esimest korda 1993. aastal
ja see oli siis selline Hiina nagu ta oli.
Seal olid just olnud väga rasked ajad.
Me viibisime küll ainult Pekingis ja seda turismireisil.
Kuid 2014. aastal avanes mul võimalus
minna tutvuma Hiina põrandaaluse kogudusega.
Käisime läbi üsna suure ala, kuigi seda vaid kolmes provintsis,
kuid juba sellestki oli näha,
kui erinevad need provintsid ja seal valitsev valitsemiskultuur on.
Seal oli kohti, kus tundus, et Jeesusest võib üsna vabalt rääkida.
Või vähemalt võis pidada jumalateenistusi.
Siis oli midagi selle vahepealset
ja siis selline olukord, kus kogudusse ja kogudusest mindi öösel,
et mitte seada ohtu põrandaaluse koguduse tegevust.
Seal oli näha tohutult suurt entusiasmi.
Seal oli inimesi, kes käisid piiblikoolis
ja kes olid ka valmis minema misjonitööle kuhugile mujale.
Ka nende palveis peituv vägi...
See oli midagi sellist, mis lihtsalt tõmbas endaga kaasa
ja mis kaigub tänasenigi veel mu sees.
Mul endalgi oli mõni aasta tagasi võimalus külastada Hiinat.
Külastasin üht kodukogudust,
kus käisid just nimelt Põhja-Koreast pagenud inimesed.
Kogesin seda sama, mida sinagi, Antero -
neid väelisi palveid ja tõelist pühendumist,
mis olid nii liigutavad, et neid ei unusta iial.
Võimas kogemus.
Lisaks sellele veel nii palju,
et 2017. aastal toimus Hiina osas vägagi radikaalne muutus.
See toimus nö aasta keskel
ja puudutas väga tugevalt põrandaalust kogudust.
Nii on nendega ühenduse pidamine ükskõik, mil moel, väga raske.
Tõsi see on.
Järgmisena näeme üht videot,
kus Märtrite Hääle Korea töö juht Eric Foley saadab meile terviseid
ja räägib ka Hiinas tehtavast tööst.
Üle kogu maailma - Soomes, Lõuna-Koreas, Euroopas ja USA's
väitlevad ja mõtlevad valitsused ja kogudused üheskoos,
kuidas kogudus saaks toimida keset seda koroona-aega?
Kas kohtuda silmast silma või internetis?
Hiinas aga ei peeta mingisugust sellis arutelu ega dialoogi.
Hiina võimud keelavad kogudustel silmas silma kokku saada
ega luba ka interneti teenistusi.
See ei puuduta vaid põrandaaluseid kogudusi,
aga ka riigi poolt aktsepteeritud kolme kirikut.
Hiina kasutab koroonat ära,
et jätkata koguduste maha surumist, millega alustati juba 2018. a jaanuaris
Jah, koroona võib takistada koguduste tegevust,
aga see ei peata Hiina valitsuse tegevust
koguduste vastu.
Kuulsime möödunud nädalal hämmastavat lugu,
mille kohaselt on Hiina valitsus
avaldanud juristidele mõeldud eetika käsiraamatus
piibliloo Johannese 8. peatükist.
Lugu Jeesusest, kes rääkis abielurikkumiselt tabatud naisega
ja hoidis ära tema tapmise.
Kas pole mitte imeline, et selline lugu lisati
Hiina valitsuse poolt väljaantud käsiraamatusse?
Ei, see pole tore uudis, sest nad muutsid seda lugu.
Hiina käsiraamatus ütleb Jeesus: "Ka mina olen patune!"
ja võtab siis kivi ning viskab sellega seda naist.
Ja siis on seal öeldud, et keegi pole seadusest üle
ja isegi patuseid ametnikke peab austama.
Hiina valitsus kasutab praegu seda aega ära,
kus nad arvavad, et Hiina kogudused ei saa hetkel evangeeliumi jagada
ja nii jagavad nad üle Hiina väärastunud ja käänatud evangeeliumi
mis pole mingi evangeelium.
Õnneks aga pole ka Hiina kogudused lõpetanud tegevust.
Nad on leidnud, et neile seatud piirangud
on muutunud võimalusteks Jumala käes,
et evangeliseerida uutel viisidel.
Olen kuulnud üle maailma,
kuidas teatud riikides ei taheta kanda maske.
Hiinas aga on need maskid kui Jumala kingitus.
Mitte vaid tervise seisukohast,
aga ka seetõttu, et need maskid ei lase jälgimis-seadetel
inimeste nägusid tuvastada.
Nii et, kui meie näeme maskides piiravat tegurit,
võimaldavad need Hiina usklikel avalikkuses julgemalt tegutseda.
Jagasime aasta alguse poole loo ühest evangelistist,
kes jagas turul evangeeliumi.
Oleme näinud kristlasi tegemas seda üle kogu maa,
sest need maskid ei lase tuvastada nende isikut.
Too turu evangelist viidi küll politseisse ülekuulamisele,
aga ta jagas sealgi evangeeliumi.
Ta pandi paariks nädalaks kinni ja lasti siis jälle vabaks
ja ta on kinnitanud meile,
et ta jätkab oma evangeelse tegevusega.
Nii et ärge muretsega oma Hiina usuõdede-vendade pärast!
Pigem palvetage nende eest ja ammutage neist inspiratsiooni!
Ärge lõpetage koroona tõttu oma koguduse tegevust,
vaid mõelge nagu nemad,
et iga suletud uks tähendab Jumala poolt avatavat uut akent.
Kuis iganes ka valitsus ei püüaks teid piirata,
Jumal teeb ikka nii, et oleksite vabad.
Parim asi, mille me Hiina usukaaslased sel aastal said,
oli tänu strateegiale,
mida Jumal neile paar aastat tagasi ilmutas.
Tegu on projektiga "Pühapäevakool karbis".
Jumal valmistas selle ette veel enne, kui Hiina koguduste uksed kinni läksid
et Hiina usklikud saaksid siiski võtta evangeeliumi sõnumi
ja õpetada seda omaenda kodudes.
Räägin ühes teises videos lähemalt,
kuidas enam kui 4000 Hiina kodu on saanud õnnistatud
tänu Soomest saadud toetusele.
Rõõmustagem siis selle üle, mida Jumal on üle Hiina tegemas.
Kui saatan on mõelnud koroona piirangutega halba,
siis Jumal pöörab selle heaks.
Isegi Hiinas, kus koguduste töö läheb ikka edasi.
Märtrite Hääl on juba pikka aega toetanud Hiina tagakiusatud kristlasi.
Hannu, millist abi oleme sinna saatnud?
On tõsi, et me ei pea õpetama neid, kuidas palvetada vms.
Nad õpetavad pigem meid.
Kuid Märtrite Hääle rajaja Richard Wurmbrand on kord öelnud:
"Andke meile vastavad tööriistad ja me teeme selle töö ära."
Hiina kristlased vajavad oma tegevusteks
erinevaid "tööriistu".
Kui mõtlen neile peredele,
kus ema või isa või mõlemad on sattnud vangi
ja lapsed on jäänud üksi,
siis see on olnud tõeline rõõm ja eesõigus
aidata neid lapsi
või toetada selliseid peresid, kes on nö ilma hooleks jäänud.
Teine asi aga, mida teeme
ja mille osas oleme ka käivitanud kampaania,
on see, et me kingime Piibleid neile põrandaalustele kogudustele.
Üks Piibel maksab vaid 1.20 eurot
ja me toimetame neid sinna, kus neist on kõige enam puudus.
Ühte Piiblit saab lugeda kogu pere või suuremgi seltskond
ja nii me siis jagamegi Hiina kristlastele Jumala Sõna.
See on üks me põhitöödest.
Lisaks sellele edastame me satelliitraadiojaama kaudu saateid,
mida siiani pole suudetud takistada.
Õpetame ka nende kaudu Hiina kristlasi.
Seal on tõusnud esile uus põlvkond kristlasi,
kel on küsimusi selle kohta, miks nendega juhtub neid halbu asju
ja miks on nii palju vaeva ja tagakiusu.
Nad ei mõista seda alati,
sest neil puudub sügavam arusaam Piiblist,
kuid kui neid õpetatakse nõnda
nagu näiteks Paulus õpetas Tessaloonika koguduse noori kristlasi,
öeldes neile, et nad langevad tagakiusu ohvriks
nagu nad langesidki.
Nii õpetatakse ka Hiina kristlastele tagakiusust ja selle mõttest;
sellest, mis toimub maailmas;
milline on kristlaste tagakiusu ajalugu
ja mitmeid teisi ajakohaseid teemasid.
Üks teema on muidugi pered,
kes sellistes äärmuslikes tingimustes vajavad väga abi
ja kes on ka väga tänulikud kõige sellise õpetuse ja abi eest.
See avab seal väga palju.
Lisaks sellele on meil veel üks teine kampaania käimas
ehk siis see pühapäevakooli paketi teema.
Korraldasime möödunud aastal selle kohase piloothanke.
Hiina valitsus teeb kõikvõimaliku
ristiusu leviku takistamiseks nooremale põlvkonnale.
Lastel ja noortel on keelatud käia kirikus,
kuid me viime selle pühapäevakooli paketi neile koju
Seal on materjale nii lastele kui täiskasvanutele
ja juhised, kuidas neid kasutada.
Isegi täiskasvanud väljaspool peresid tahavad saada osa sellest kõigest.
Meil on selle pühapäevakooli paketi kohta
veel eraldi saade tulemas.
Ühtlasi on selle kohta rohkem infot me kodulehel
ja seda on võimalus siis toetada.
Kuid meil Märtrite Hääles on veel ka selline projekt käigus,
mille raames on võimalik kirjutada vangidele kirju.
Neile, kes on oma usu pärast vangis.
On tõeliselt rõõmustav,
et paljud on võtnud selle oma südameasjaks.
Sama ajal aga, kui neile saadetakse kirju ja kaarte,
on nende eest võimalik ka palvetada.
Antero,
olen kuulnud, et see on olnud väga eriline kogemus su jaoks,
kui oled palvetanud kristlastest vangide eest.
Jaga sellest palun.
On lausa märkimisväärne, et selle palvetamise ajal on juhtunud,
et olen suutnud täiesti selgelt lugeda ette nende vangis olijate nimed
ja kogenud, et olen kui nende lähedal.
On täitsa enneolematu,
kuidas Jumala Vaim juhib sind palvete uskumatus maailmas.
Mu naine aga on kirjutanud suurel hulgal kaarte neile vangidele.
Nii me siis tegutseme ja palvetame koos,
kogedes selliselgi moel oma osa.
Nii tõsi. Sellinegi töö on äärmiselt oluline.
Hannu, sul aga on üks raamat "Kindlana Kristuses",
mis räägib ühest mehest, kes oli ka selles vangide nimistus.
Mida sa tahaks selle raamatu kohta öelda?
Sa võiks hoopis ise temast rääkida, sest sa oled ju kohtunud temaga.
On tõsi, et olen temaga korra kohtunud
ja ma olen ka talle kirjutanud.
Ta oli nimelt üle 10 aasta tagasi Märtrite Hääle vangide nimekirjas.
Talle oli võimalik kirjutada ja ka tema eest palvetada.
Tegin seda tol ajal innukalt
ja mõni aasta tagasi oli mul ka võimalus kohtuda temaga.
Ta ütles nii mulle kui ka selles raamatus,
et ta istus 12 aastat oma usu pärast vangis.
Ta ütles: "Vangla aeg oli väga viljakas",
sest ta rajas sinna vanglasse koguduse.
Nii võib Jumal isegi trellide taga tegutseda.
Olen need viimased päevad seda raamatut lugenud
ja see on olnud nii põnev, et raske on isegi olnud magama jääda
Näha sellist tõelist ristiusku!
Ta ei häbenenud olla Jeesuse järgija.
Ta kuulus varasemalt kommunistlikkusse parteisse
ja oli täielik ateist.
Siis aga leidis Jeesuse, olles valmis ka kannatama selle pärast
Selliste raamatute lugemine teeb midagi su sees.
Vähemalt mu enda sees
ja tahaks loota, et kõigi läänemaailma kristlaste sees.
Samuti ka see tohutu ristiusu kasv Hiinas...
See raamat on tellitav me kodulehelt www.marttyyrienaani.fi/kauppa/
Nii et külasta kodulehte www.marttyyrienaani.fi/kauppa/
kust leiad palju erinevaid ja julgustavaid raamatuid.
Ka saad me kodulehelt tellida Märtrite Hääle ajakirja,
mis ilmub 6 korda aastas
ja vahepealsetel kuudel ilmub uudiskiri.
Saad teada, mis toimub kristlaste elus eripaigus üle maailma
ja mida me saaks nende heaks ära teha.
Nii palvete kaudu kui muudelgi viisidel.
Aitäh, et olite täna meiega Antero Kulonpää ja Hannu Lahtinen
ja kanname ikka Hiinat oma südames ja palvetes.
Tõlge: Anne-Ly Raukas